Foto Șofer de ridesharing din Alba, prins cu 27 de plicuri cu substanțe interzise în maşină
27 de plicuri cu substanțe interzise, ascunse în pachete de țigări, dar și suma de 2.000 de lei au fost găsite de jandarmi în mașina unui șofer al unei companii de ridesharing. Șoferul le-a atras atenția jandarmilor deoarece avea un comportament ciudat.
- "Efectul Cîrstoiu" înainte de alegerile prezidenţiale. PSD şi PNL se îndreaptă spre o coliziune frontală: alegerile locale, test în cursa pentru Cotroceni
Potrivit Jandarmeriei, miercuri, în jurul orei 17.00 „jandarmii din cadrul Inspectoratului de Jandarmi Județean Alba, aflați în timpul unei misiuni de patrulare în municipiul Alba Iulia, au observat într-o parcare un șofer al unei companii de ridesharing al cărui comportament le-a atras atenția”.
Şofer de ridesharing, prins cu droguri în maşină
Jandarmii l-au legitimat și întrucât „comportamentul acestuia ridica suspiciuni, au efectuat un control al mașinii în care au descoperit 27 de plicuri cu substanță albă-cristalină, ascunse în două pachete de țigări”.
La controlul corporal jandarmii au mai descoperit asupra șoferului suma de 2.000 de lei și un telefon.
Persoanei în cauză i s-au întocmit „actele de constatare pentru săvârșirea infracțiunii de deținere de substanțe interzise în conformitate cu Legea 143/2000, pentru combaterea traficului și consumului ilicit de droguri”.
Bărbatul a fost dus la sediul Poliției Alba în vederea continuării cercetărilor.